b'\n_START_ARTICLE_\nSeminar slovenskega jezika, literature in kulture\n_START_PARAGRAPH_\nSeminar slovenskega jezika, literature in kulture (SSJLK) je prireditev za tuje sloveniste, ki jo organizira Center za sloven\xc5\xa1\xc4\x8dino kot drugi/tuji jezik navadno v prvih tednih julija.\n_START_SECTION_\nZgodovina\n_START_PARAGRAPH_\nSeminar slovenskega jezika, literature in kulture (SSJLK) je dvotedenska prireditev, ki jo od leta 1965 organizira Oddelek za slovenistiko v prvi polovici meseca julija. Namenjena je tujim slavistom, zlasti slovenistom - univerzitetnim u\xc4\x8diteljem, znanstvenim delavcem, \xc5\xa1tudentom pa tudi prevajalcem, raziskovalcem, publicistom ter kulturnim in prosvetnim delavcem iz slovenskega zamejstva. Udele\xc5\xbeencev je vsako leto do 130 iz pribli\xc5\xbeno 25 dr\xc5\xbeav, za tiste s slab\xc5\xa1im predznanjem sloven\xc5\xa1\xc4\x8dine pa poteka intenzivni te\xc4\x8daj jezika \xc5\xbee teden dni pred uradnim za\xc4\x8detkom prireditve._NEWLINE_Prvi SSJLK je nastal iz spoznanja, da je poznavanje Slovenije in Slovencev v svetu pomanjkljivo, in iz \xc5\xbeelje, da se slovenisti\xc4\x8dnemu svetu in drugim strokovnjakom posreduje avtenti\xc4\x8dno vedenje o jeziku, literaturi in kulturi ter o nacionalnih problemih Slovencev.\n_START_SECTION_\nLektorati\n_START_PARAGRAPH_\n\xc5\xa0tevilo skupin je v skladu s \xc5\xa1tevilom udele\xc5\xbeencev nenehno nara\xc5\xa1\xc4\x8dalo: od 2 do ve\xc4\x8d kot 10 skupin. _NEWLINE_Na prvih seminarjih so lektorate vodili sami fakultetni u\xc4\x8ditelji. Med lektorji zdaj prevladujejo specializirani lektorji slovenskega jezika kot tujega, ostala pa je tradicija, da so med njimi asistenti in docenti Oddelka, ki vodijo vi\xc5\xa1je stopnje lektorata z jezikoslovno ali literarnovedno usmerjenostjo.\n_START_SECTION_\nPredavanja in posebni te\xc4\x8daji\n_START_PARAGRAPH_\nVsebinsko jedro seminarja je predavateljski del. Ve\xc4\x8dina predavateljev je \xc4\x8dlanov Oddelka za slovanske jezike in knji\xc5\xbeevnosti, Filozofske fakultete in drugih najvi\xc5\xa1jih znanstvenih in kulturnih institucij, ki raziskujejo v naslovu seminarja zajeta podro\xc4\x8dja - slovenski jezik, kulturo, zgodovino, etnologijo, muzikologijo, itd._NEWLINE_Na izbiro je jutranji te\xc4\x8daj. V sklopu seminarja se odvija tudi Parada mladih, kjer raziskovalni aspiranti predstavijo sve\xc5\xbee razkiskovalne rezultate, ki so po mo\xc5\xbenosti povezani s krovno temo seminarja.\n_START_SECTION_\nSpremljevalni program\n_START_PARAGRAPH_\n\xc5\xa0tudijska ekskurzija vodi v razli\xc4\x8dne dele Slovenije, tudi v zamejstvo. _NEWLINE_Seminar pripravlja oglede muzejev, galerij, knji\xc5\xbenic, gledali\xc5\xa1kih in filmskih predstav, glasbenih in literarnih ve\xc4\x8derov, strokovno vodenih sprehodov po Ljubljani ...\n_START_SECTION_\nUdele\xc5\xbeenci\n_START_PARAGRAPH_\nOd 25 udele\xc5\xbeencev na 1. seminarju leta 1965 je \xc5\xa1tevilo postopno raslo in \xc5\xa1e pred 10. seminarjem leta 1974 preseglo \xc5\xa1tevilo 100. Zanimanje za udele\xc5\xbebo na seminarju je vedno ve\xc4\x8dje. SSJLK je gostil udele\xc5\xbeence od vsepovsod - poleg vseh evropskih dr\xc5\xbeav \xc5\xa1e iz ZDA, Kanade, Argentine, Mehike, Avstralije, Kitajske, Japonske, Izraela, Vietnama ... Najve\xc4\x8d udele\xc5\xbeencev je iz sosednjih in slovanskih dr\xc5\xbeav, precej jih je po navadi iz Nem\xc4\x8dije in Francije.\n_START_SECTION_\nOrganiziranje in financiranje\n_START_PARAGRAPH_\nMinistrstvo za \xc5\xa1olstvo, znanost in \xc5\xa1port, ki prireditev financira, omogo\xc4\x8da ve\xc4\x8dini kandidatov udele\xc5\xbebo s \xc5\xa1tipendijami \xe2\x80\x93- le-te so podeljene v tujih dr\xc5\xbeavah preko meddr\xc5\xbeavnih pogodb in sporazumov, neposredno slovenskim zamejskim organizacijam ali jih posameznikom podeli seminarski odbor._NEWLINE_Prireditve se je mo\xc5\xbeno udele\xc5\xbeiti tudi samopla\xc4\x8dni\xc5\xa1ko.'